Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 342/13/8802	Košice I, 27.6.2013
EEČ : 2-63-155-2013

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 1, odsek 2 písmeno e Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
- obvinený v presne nezistenej dobe od 24.10.2012 do 10.04.2013 v Košiciach na ul. Americká trieda č. 3 neoprávnene odoberal elektrickú energiu a to tým spôsobom, že odberné miesto bolo dňa 23.10.2013 odpojené, pričom kontrolou dňa 10.04.2013 bolo zistené porušenie zabezpečovacej plomby montážnika a následné svojvoľné zapojenie elektromera, čím takto pre Východoslovenskú distribučnú a.s. so sídlom na ul. Mlynskej č. 31 v Košiciach spôsobil škodu vo výške 333,84,- €,

lebo je trestné stíhanie neprípustné podľa § 9 odsek 1 písmeno d

Odôvodnenie:

	Uznesením policajného orgánu Obvodného oddelenia PZ XXXXX - Ťahanovce sp. zn. ČVS-ORP-2102/TH-KE-2013 zo dňa 04.06.2013 bolo začaté trestné stíhanie a vznesené obvinenie XXXXX pre prečin krádeže  podľa § 212 ods. 1, ods. 2 písm. e) Trestného zákona, na tom skutkovom základe, že

- obvinený v presne nezistenej dobe od 24.10.2012 do 10.04.2013 v Košiciach na ul. Americká trieda č. 3 neoprávnene odoberal elektrickú energiu a to tým spôsobom, že odberné miesto bolo dňa 23.10.2013 odpojené, pričom kontrolou dňa 10.04.2013 bolo zistené porušenie zabezpečovacej plomby montážnika a následné svojvoľné zapojenie elektromera, čím takto pre Východoslovenskú distribučnú a.s. so sídlom na ul. Mlynskej č. 31 v Košiciach spôsobil škodu vo výške 333,84,- €.

Dňa 13.06.2013 predložil policajný orgán Obvodného oddelenia PZ XXXXX - Ťahanovce návrh na zastavenie trestného stíhania z dôvodu, že obvinený bol v čase spáchania skutku mŕtvy.

Zo spisového materiálu bolo zistené, že policajný orgán začal trestné stíhanie a vzniesol obvinenie na základe trestného oznámenia, faktúry a zápisu o zistenom odbere.

Následne policajný orgán zistil, že obvinený dňa 13.09.2004 zomrel.

Podľa § 215 ods. 1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9.

Podľa § 9 ods. 1 písm. d) Trestného poriadku trestné stíhanie nemožno začať a ak už bolo začaté, nemožno v ňom pokračovať a musí byť zastavené  proti tomu kto zomrel alebo bol vyhlásený za mŕtveho.

Vzhľadom k tomu, že obvinený zomrel dňa 13.09.2004, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Stanko
prokurátor